Zinetula Biļaļetdinovs

Zinetula Biļaļetdinovs (; tatāru: Зиннәтулла Хәйдәр улы Билалетдинев; dzimis 1955. gada 13. martā Maskavā) ir tatāru izcelsmes Krievijas bijušais hokejists, aizsargs, tagad treneris. Pašlaik (2023) Biļaļetdinovs ir KHL kluba Kazaņas "Ak Bars" galvenais treneris.

 Spēlētāja karjera 
Visu savu profesionālā spēlētāja karjeru (no 1973. līdz 1988. gadam) Zinetula aizvadīja PSRS hokeja līgas kluba Maskavas "Dinamo" rindās. PSRS hokeja izlases rindās spēlējis astoņos Pasaules čempionātos, kļūstot par seškārtējo Pasaules čempionu, kā arī 1980. un 1984. gada olimpisko spēļu turnīros, 1980. gadā izcīnot sudraba, bet 1984. gadā — zelta medaļas.

 Trenera karjera 
Pēc spēlētāja karjeras beigām 1988. gadā Biļaļetdinovs kļuva par Maskavas "Dinamo" trenera palīgu, kuru viņš ieņēma līdz pat 1992. gadam. No 1993. līdz 1995. gadam Zinetula strādāja par Nacionālās hokeja līgas kluba Vinipegas "Jets" trenera palīgu, bet 1996.—97. sezonā viņš bija Fīniksas "Coyotes" galvenā trenera palīgs. No 1997. līdz 2000. gadam Biļaļetdinovs bija Maskavas "Dinamo" galvenais treneris, 1999.—2000. sezonā izcīnot Krievijas čempiona titulu. 2001.—02. sezonā Zinetula bija Šveices hokeja līgas kluba HC Lugano galvenais treneris, bet 2005. gadā stājās Kazaņas "Ak Bars" galvenā trenera amatā. Jau pirmajā sezonā klubs izcīnīja Krievijas čempiona titulu. 2008. gadā "Ak Bars" pievienojās jaunizveidotajai Kontinentālaji hokeja līgai un pirmajās divās sezonās izcīnīja tās čempiones titulu — Gagarina kausu.

Krievijas izlases treneru korpusā strādājis divos Olimpisko spēļu turnīros par trenera palīgu, 1998. gadā izcīnot sudraba, bet 2002. gadā bronzas medaļas. 2011. gada jūnijā tika apstiprināts par Krievijas izlases galveno treneri.Biļaļetdinovs iecelts Krievijas hokeja izlases galvenā trenera amatā , delfi.lv

 Atsauces 

 Ārējās saites 

Kategorija:1955. gadā dzimušie
Kategorija:Krievijas hokejisti
Kategorija:Hokejisti 1980. gada ziemas olimpiskajās spēlēs
Kategorija:Hokejisti 1984. gada ziemas olimpiskajās spēlēs
Kategorija:Gagarina kausa ieguvēji
Kategorija:Maskavas "Dinamo" spēlētāji
Kategorija:Krievijas hokeja treneri
Kategorija:Krievijas hokeja izlases treneri
Kategorija:Maskavas "Dinamo" treneri
Kategorija:Kazaņas "Ak Bars" treneri
Kategorija:Krievijas Nopelniem bagātie treneri
Kategorija:Ar Goda ordeni apbalvotie
Kategorija:Ar Tautu Draudzības ordeni apbalvotie
Kategorija:PSRS Nopelniem bagātie sporta meistari
Kategorija:Ar ordeni "Goda Zīme" apbalvotie
Kategorija:PSRS hokejisti
Kategorija:1980. gada ziemas olimpisko spēļu medaļnieki
Kategorija:1984. gada ziemas olimpisko spēļu medaļnieki
Kategorija:Olimpiskie zelta medaļnieki hokejā
Kategorija:Olimpiskie sudraba medaļnieki hokejā
Kategorija:Padomju Savienības olimpiskie zelta medaļnieki
Kategorija:Padomju Savienības olimpiskie sudraba medaļnieki